Document ID: 31990D0420

Komisijas Lēmums
(1990. gada 25. jūlijs)
par di(2-etilheksil)ftalāta klasifikāciju un marķēšanu saskaņā ar Padomes Direktīvas 67/548/EEK 23. pantu
(90/420/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes Direktīvu 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Direktīvu 79/831/EEK [2], un jo īpaši tās 23. pantu,
tā kā 1987. gada 13. augustā Dānijas Karaliste, atsaucoties uz Direktīvas 67/548/EEK 23. pantu, ir informējusi Komisiju par savu nodomu noteikt īpašus realizācijas nosacījumus 23 vielām, kā pamatojumu minot, ka šīs vielas nav pienācīgi klasificētas un marķētas un tādēļ var nopietni apdraudēt veselību;
tā kā Komisija ir apspriedusies ar dalībvalstīm saskaņā ar 23. panta noteikumiem;
tā kā Komisija ir izvērtējusi atzinumus par di(2-etilheksil)ftalāta kancerogenitāti un apspriedusies ar attiecīgajiem speciālistiem kancerogenitātes, mutagenitātes un teratogenitātes jautājumos, kurus izraudzījušās dalībvalstis;
tā kā speciālistu vairākums uzskata, ka pašlaik nav gūti pietiekami pierādījumi tam, ka šīs vielas būtu klasificējamas un marķējamas kā kancerogēnas vai kairinošas vielas,
IR PIEŅĒMUSI ŠO LĒMUMU.
1. pants
Di(2-etilheksil)ftalāts nav klasificējams un marķējams kā kancerogēna vai kairinoša viela.
2. pants
Dānijas Karaliste veic vajadzīgos pasākumus, lai līdz 1991. gada 1. janvārim izpildītu šīs direktīvas prasības.
3. pants
Šis lēmums ir adresēts dalībvalstīm.
Briselē, 1990. gada 25. jūlijā

Labels: 0
3
1
20